**Lekcija 2.2 Neformalne metode međunarodne saradnje**

|  |  |  |
| --- | --- | --- |
| Lekcija 2.2 Neformalne metode međunarodne saradnje | | Trajanje: 60 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije | | |
| **Cilj sesije:**  Ova sesija za cilj ima prezentovanje i diskusiju o neformalnim načinima saradnje putem utvrđenih kanala komunikacje na policijskom, pravosudnom i sudskom nivou. Postoji veliki broj primera međunarodnih organizacija i njihovih mreža saradnje, a neke od najuspešnijih biće prikazane ovde.  Trebalo bi da ekspert upozna učesnike sa mogućnostima korišćenja tih mreža, postupaka i tačaka za kontakt radi brze komunikacije i razmene ne samo informacija, već i dokaza, ukoliko je moguće i ukoliko su oni prihvatljivi.  Centralna tačka sesije treba da bude to da se raspoloživi mehanizmi koriste što efikasnije u cilju ostvarenja reakcije kojom se suzbija visokotehnološki kriminal. | | |
| **Zadaci:**   * razumeti razlike između zvanične i neformalne uzajamne pravne pomoći u krivičnim stvarima; * dobiti dodatne informacije i proširiti znanja o organizaciji, sastavu i nadležnosti međunarodnih organizacija i mreža u oblasti visokotehnološkog kriminala; * dodatno analizirati i razumeti primenu člana 35. Konvencije Saveta Evrope o visokotehnološkom kriminalu; * podići nivo svesti o nekom od lokalnih nacionalnih rešeja za suzbijanje visokotehnološkog kriminala i uzajamnu pravnu pomoć u tom smislu. | | |
| **Smernice za trenera**  Tokom sesije treba razmotriti sledeće teme:   * Zvanična naspram neformalne uzajamne pravne pomoći u krivičnim stvarima, primeri, ključna razmatranja i preporuke; * Međunarodne organizacije i mreže specijalizovane za neformalnu i zvaničnu saradnju u oblasti visokotehnološkog kriminala, njihova iskustva i mogućnosti te saradnje: Interpol, Nacionalni centralni biroi i Referentne tačke (NCB i NCRP), mehanizmi Evropske unije, Evropol (Europol), Evropski centar za visokotehnološki kriminal (EC3), Evrodžast (Eurojust), Evropska pravosudna mreža za visokotehnološki kriminal (ECJN) i Evropska pravosudna mreža u krivičnim stvarima (EJN); * Mreža 24/7 mesta za kontakt predviđena Konvencijom Saveta Evrope o visokotehnološkom kriminalu kao postavke za brze rekcije u suzbijanju visokotehnološkog kriminala i iskustva u razmeni iskustava). | | |
| **Sadržaj lekcije** | | |
| **Broj slajda** | **Sadržaj** | |
| 1 - 3 | Prvi slajdovi predstavljaju uvod u sesiju i obuhvataju program i zadatke sesije, zajedno sa nekim podtemama za osvežavanje znanja iz Uvodnog kursa. | |
| 4 - 6 | Ova grupa slajdova pruža uvid u razlike između zvanične i takozvane neformalne uzajamne pravne pomoći u krivičnim stvarima.  Tužioci ili sudije koji upućuju zvaničan zahtev treba uvek da potvde međunarodnu obavezu zamoljene države da pruži pomoć ukoliko je ta obaveza utvrđena međunarodnim instrumentom. Isto tako, organ kome je zahtev upućen mora biti jasno naznačen.  Administrativna pomoć se može koristiti, a i trebalo bi, kada zahtev za prikupljanje dokaza koji se upućuje nekoj državi ne iziskuje sredstva prinude (npr. naredbu, sudski nalog) da bi se dokazi prikupili. Takav pristup umanjuje rizik od odlaganja, i većina država će ga pozdraviti. | |
| 7 - 8 | U ovoj grupi slajdova se navode neki primeri zvanične i neformalne pomoći.  Treba imati na umu da režim uzajamne pravne pomoći služi za pribavljanje dokaza, tako da bi pribavljanje obaveštajnih podataka i pronalažanje osumnjičenih ili begunaca obično trebalo tražiti samo putem administrativne pomoći, koja, naravno, može, ali i ne mora biti pružena.  Iako je nemoguće sačiniti konačnu listu upita kojima se može udovoljiti neformalnim putem, neka opšta zapažanja mogu biti korisna.  Ipak, odstupanja od države do države postoje. | |
| 9 - 12 | Na ovim slajdovima se istražuje prihvatljivost dokaza pribavljenih putem neformalne pomoći, kao i neka ključna razmatranja i preporuke.  Kada se administrativna pomoć razmatra, ne sme se prenebegnuti svrha za koju se ona koristi kako bi se stvorili uslovi za zvanični zahtev koji sledi.  Ukoliko se ovi elementi zanemare, mogući problem može biti da se (u državama u kojima postoji načelo izdvajanja nedozvoljenih dokaza u postupku) dati dokazni materijal izdvoji kao nedozvoljen. Uz to, podjednako je važno da neodgovarajući postupci u pogledu neformalnog zahteva mogu iritirati nadležne organe strane države u meri da možda ne budu previše voljni da pruže pomoć u vezi s nekim budućim zahtevom. | |
| 13 - 15 | U ovoj grupi slajdova objašnjava se postavka i mogućnosti korišćenja Interpola kao mreže za neformalnu razmenu informacija.  Svaka država članica je domaćin Nacionalnog centralnog biroa (NCB) Interpola. Time se nacionalna zaštita pravnog poretka povezuje sa drugim zemljama, a sa Generalnim sekretarijatom putem sigurne globalne policijske komunikacione mreže I-24/7.  Nacionalni centralni biroi svojim nacionalnim podacima o kriminalu doprinose globalnim bazama podataka, u skladu sa domaćim zakonima. Time se obezbeđuje da su tačni podaci na pravom mestu i u pravo vreme, kako bi se policiji omogućilo da prepozna trend, spreči krivično delo ili uhapsi počinioca. Crvene poternice, na primer, upozoravaju policije svih država na tražena lica.  NCB sarađuju u prekograničnim istragama, operacijama i hapšenjima. Kako bi se istrage proširile i izvan državnih granica, svaki NCB može tražiti saradnju od drugog biroa. | |
| 16 - 18 | Na ovim slajdovima prikazani su instrumenti Evropske unije za pružanje UPP. Konvencija EU iz 2000. podstiče i olakšava uzajamnu pomoć između pravosudnih, policijskih i carinskih organa u krivičnim stvarima, ubrzavajući i poboljšavajući efikasnost pravosudne saradnje. Dopunjuje Konvenciju Saveta Evrope o međusobnom pružanju pravne pomoći u krivičnim stvarima iz 1959. i Protokol uz nju iz 1978. godine.  Slajdovima se ilustruje opseg rada Evropola i pripadajućeg centra ECR u tom pravdu.  Evropol 2013. osniva Evropski centar za visokotehnološki kriminal (European Cybercrime Centre – EC3) kako bi osnažio odgovor organa reda na visokotehnološki kriminal u EU, a time i građane, poslovanje i vlasti Evrope zaštitio od kriminala koji se odvija onlajn. Od svog osnivanja, EC3 daje značajan doprinos borbi protiv visokotehnološkog kriminala, budući uključen u desetine visokoprofilisanih operacija i stotine onih u kojima je taj centar pružao operativnu podršku na licu mesta, a koje su za rezultat imale stotine hapšenja. Osim toga, Centar je analizirao na stotine hiljada fajlova, od kojih je većina bila zloćudna. | |
| 19 - 22 | U ovoj grupi slajdova prikazuje se delokrug rada Evrodžasta (Eurojust) u ovoj vrsti saradnje. Kako bi osnažio borbu protiv teških oblika organizovanog kriminala, Evropski savet je u svom Zaključku 46 saglasan da treba osnovati jedinicu (Evrodžast), koju će činiti nacionalni članovi – tužioci, sudije ili službenici policije ekvivalentne nadležnosti – koji se u nju upućuju u skladu sa pravnim sistemima svojih država.  Jula 2013, Evropska komisija podnosi predlog Evropskom parlamentu i Savetu da se donese novi propis o Evrodžastu, kako bi se obezbedio „jedinstven i obnovljen pravni okvir za novu Agenciju za pravosudnu saradnju (Evrodžast),“ kao pravnog naslednika Evrodžasta osnovanog 2002. godine.  Evropska pravosudna mreža za visokotehnološki kriminal (European Judicial Cybercrime Network - EJCN) osnovana je 2016, tokom holandskog predsedavanja EU, kako bi se pospešili kontakti između praktičara specijalizovanih za izazove koje proizvodi visokotehnološki kriminal, zatim kriminal koji sajber prostor omogućava i istrage u sajber prostoru, kao i da istrage i krivično gonjenje učini efikasnijim.  EJCN olakšava i ojačava saradnju između nadležnih pravosudnih organa tako što omogućava razmenu stručnog znanja, primera dobre prakse i drugih relevantnih saznanja u pogledu istrage i krivičnog gonjenja u oblasti visokotehnološkog kriminala. Ova mreža, isto tako, podstiče i dijalog između različitih aktera i zainteresovanih strana čija je uloga da obezbede vladavinu prava u sajber prostoru. | |
| 23 - 28 | Na ovim slajdovima obrađuje se Mreža tačaka za kontakt Saveta Evrope, dostupna 24/7.  U skladu sa članom 35. Konvencije, svaka Strana ugovornica ima obavezu da odredi mesto za kontakt, dostupno 24 časa na dan, sedam dana u nedelji, kako bi omogućila pružanje trenutne pomoći u istragama i postupcima u delokrugu ovog poglavlja, a naročito definisanog članom 35, stavom 1, tačkom c). Dogovoreno je da je uspostavljanje ove mreže među najvažnijim sredstvima koje Konvencija nudi kako bi se obezbedilo da Strane ugovornice mogu efikasno da odgovore na izazove u zaštiti pravnog poretka koje proizvode računarski ili kriminal u vezi sa računarima.  Svaka Strana ugovornica ima slobodu da odredi gde će smestiti svoje mesto za kontakt u okviru strukture za zaštitu pravnog poretka. Neke od njih će želeti da svoj kontakt 24/7 smeste u okviru centralnog organa, a druge smatraju da je najbolja lokacija u okviru policijske jedinice specijalizovane za borbu protiv računarskog i s računarima povezanog kriminala, mada i druge mogućnosti mogu biti prikladne za neku od Strana, imajući u vidu njenu strukturu vlasti i pravni sistem. | |
| 29 - 36 | U ovoj grupi slajdova prezentovani su napori u izgradnji kapaciteta u sklopu jednog od projekata Saveta Evrope posebno usmerenog na poboljšanje međunarodne saradnje. Nalazi u regionalnim izveštajima pripremljenim u okviru Cybercrime@EaP projekata mogu se iskoristiti kao resurs za diskusiju praktičnijih, racionalnijih pristupa u poboljšanju saradnje. | |
| 37 - 39 | Poslednja grupa slajdova omogućava treneru da još jednom prođe kroz ciljeve učenja s polaznicima, tako da oni budu sigurni da su oni ostvareni. To je, istovremeno, i prilika za njih da otvore bilo koja nerešena pitanja ili teme koje nisu u potpunosti razumeli.  Uz to, trener može iskoristiti sesiju da proveri znanje učesnika tako što će im postavljati pitanja. To je važno jer formalna ocena nije predviđena za ovaj kurs. | |
| **Praktične vežbe**  Uz ovu lekciju nisu predviđene praktične vežbe. | | |
| **Procena/Provera znanja**  Za ovu sesiju se ne traži provera znanja ili procena. | | |