**Lekcija 2.1 Mehanizmi koji u skladu sa Budimpeštanskom konvencijom olakšavaju međunarodnu saradnju**

|  |  |  |
| --- | --- | --- |
| Lekcija 2.1 Mehanizmi koji u skladu sa Budimpeštanskom konvencijom olakšavaju međunarodnu saradnju | | Trajanje: 90 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije * Primerak Budimpeštanske konvencije za učesnike | | |
| **Cilj sesije:**  Cilj ove sesije jeste da učesnicima omogući da steknu sveobuhvatno znanje o elementima međunarodne saradnje i odredbama Budimpeštanske konvencije koje se odnose na uzajamnu pomoć, kao i odredbama koje se razmatraju za uključenje u Drugi dodatni protokol. Tokom sesije se detaljno obrađuje svaki element člana 23 (opšta načela u vezi sa međunarodnom saradnjom), člana 24 (ekstradicija), člana 25 (opšta načela u vezi sa uzajamnom pomoći), člana 26 (slučajne informacije), člana 27 (postupci koji se odnose na uzajamnu pomoć u odsustvu važećih sporazuma), člana 28 (tajnost i ograničenja korišćenja), člana 29 (hitna zaštita sačuvanih računarskih podataka), člana 30 (hitno otkrivanje zaštićenih podataka o saobraćaju), člana 31 (uzajamna pomoć u odnosu na pristupanje sačuvanim računarskim podacima), člana 32 (prekogranični pristup sačuvanim računarskim podacima uz saglasnost ili kada su javno dostupni), člana 33 (uzajamna pomoć u prikupljanju podataka o saobraćaju u realnom vremenu), člana 34 (uzajamna pomoć u presretanju podataka iz sadržaja) i člana 35 (mreže 24/7) Budimpeštanske konvencije. Ovde se detaljno razmatraju i postojeći predlozi u vezi sa Drugim dodatnim protokolom Budimpeštanske konvencije o kojima se raspravlja. | | |
| **Zadaci:**  Do kraja sesije učesnici će moći da:   * razmotre opšte odredbe o međunarodnoj saradnji i uzajamnoj pomoći u skladu sa Budimpeštanskom konvencijom; * razmotre posebne odredbe o međunarodnoj saradnji i uzajamnoj pomoći u skladu sa Budimpeštanskom konvencijom; * razmotre odredbe Drugog dodatnog protokola uz Budimpeštansku konvenciju; * razumeju kako se koriste različiti mehanizmi za traženje saradnje u skladu sa Budimpeštanskom konvencijom; * upoznaju sa različitim obrascima za zahteve za UPP. | | |
| **Smernice za trenera**  Cilj ove sesije jeste da učesnicima pruži temeljne informacije o Budimpeštanskoj konvenciji i međunarodnim okvirima koji omogućavaju međunarodnu saradnju. Sesija je pripremljena tako da učesnicima ponudi sveobuhvatni podsetnik u smislu definicija navedenih u Poglavlju I Budimpeštanske konvencije, odredbe materijalno krivičnog prava u Poglavlju II (Deo 1) i procesne odredbe u istom poglavlju (Deo 2) Konvencije. Sesija je podeljena na četiri dela, uz uvod i zaključak.  Preporuka je da trener pre održavanja sesije pregleda stavove 240. do 302. [Eksplanatornog izveštaja uz Konvenciju o visokotehnološkom kriminalu.](https://rm.coe.int/16800cce5b) | | |
| **Sadržaj lekcije** | | |
| **Broj slajda** | **Broj slajda** | |
| 1 - 3  Obavezni slajdovi | Prvi slajdovi daju uvod u sesiju i obuhvataju program, ciljeve i zadatke sesije. | |
| 4 - 39  Obavezni slajdovi | Ovi slajdovi pružaju detaljan prikaz opštih odredbi Budimpeštanske konvencije koje se odnose na međunarodnu saradnju i uzajamnu pomoć od člana 23. do člana 28. Obuhvaćen je svaki element člana 23 (opšta načela u vezi sa međunarodnom saradnjom), člana 24 (ekstradicija), člana 25 (opšta načela u vezi sa uzajamnom pomoći), člana 26 (slučajne informacije), člana 27 (postupci koji se odnose na uzajamnu pomoć u odsustvu važećih sporazuma) i člana 28 (tajnost i ograničenja korišćenja). Slajdovi su podeljeni u dve kollone. U levoj je tekst Budimpeštanske konvencije u kome je određeni element markiran bojom, dok je u koloni s desne strane objašnjenje tog elementa. Od trenera se očekuje da prođe kroz sve elemente, kako bi učesnici stekli sveobuhvatno znanje o tim opštim odredbama. U ovom delu je nekoliko anketnih pitanja. | |
| 40 - 79  Obavezni slajdovi | Ovi slajdovi pružaju detaljan pregled posebnih odredbi Budimpeštanske konvencije o međunarodnoj saradnji i uzajamnoj pomoći od člana 29. do člana 35. Pokrivaju se svi elementi člana 29 (hitna zaštita sačuvanih računarskih podataka), člana 30 (hitno otkrivanje zaštićenih podataka o saobraćaju), člana 31 (uzajamna pomoć u odnosu na pristupanje sačuvanim računarskim podacima), člana 32 (prekogranični pristup sačuvanim računarskim podacima uz saglasnost ili kada su javno dostupni), člana 33 (uzajamna pomoć u prikupljanju podataka o saobraćaju u realnom vremenu), člana 34 (uzajamna pomoć u presretanju podataka iz sadržaja) i člana 35 (mreže 24/7) Budimpeštanske konvencije.  Slajdovi su podeljeni u dve kolone. U levoj je tekst Budimpeštanske konvencije u kome je određeni element markiran bojom, dok je u koloni s desne strane objašnjenje tog elementa. Od trenera se očekuje da prođe kroz sve elemente, kako bi učesnici stekli sveobuhvatno znanje o tim posebnim odredbama. U ovom delu se nalazi nekoliko anketnih pitanja. | |
| 80 - 101  Obavezni slajdovi | Na ovim slajdovima dat je detaljan prikaz Drugog dodatnog protokola uz Budimpeštansku konvenciju. Iako se ovim učesnicima daju naznake delokruga Drugog dodatnog protokola, važno je da se ovi slajdovi ažuriraju pre svakog prikazivanja kako bi odražavali trenutno stanje tokom pripreme Protokola. | |
| 102 - 115  Obavezni slajdovi | U ovoj grupi slajdova nalaze se primeri različitih obrazaca zahteva za uzajamnu pomoć koje su pripremile različite jurisdikcije, poput Hong Konga i Velike Britanije. Na slajdovima se prikazuju i šabloni Saveta Evrope za traženje uzajamne pomoći u skladu sa članovima 29/30 i članom 31 Budimpeštanske konvencije. Cilj je da učesnici steknu praktična znanja o tome kako se odredbe Budimpeštanske konvencije primenjuju kada Strana upućuje zahtev. Trener može pokušati da ovu sesiju učini interaktivnom tako što će učesnike pitati koju vrstu informacija bi uneli u svaki odeljak šablonskih obrazaca Saveta Evrope. | |
| 116 - 118  Važni  slajdovi | Trener treba da rekapitulira ciljeve sesije sa učesnicima, dajući im priliku da postave bilo koje pitanje u vezi sa materijalima obrađenim u ovom modulu. | |
| **Praktične vežbe**  Uz ovu lekciju nisu predviđene praktične vežbe. | | |
| **Procena/Provera znanja**  Za ovu sesiju se ne traži provera znanja ili procena. | | |