**Lekcija 3.1 Partnerstvo i saradnja između privatnog i javnog sektora**

|  |  |  |
| --- | --- | --- |
| Lekcija 3.1 Partnerstvo i saradnja između privatnog i javnog sektora | | Trajanje: 90 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije | | |
| **Cilj sesije:**  Cilj ove sesije jeste da učesnici razumeju kako da sprovedu saradnju između javnog i privatnog sektora, s naglaskom na traženje saradnje od globalnih davalaca usluga putem kanala izvan zahteva za uzajamnu pravnu pomoć. | | |
| **Zadaci:**  Do kraja sesije učesnici će moći da:   * razmotre primarne klasifikacije podataka i informacija koje drži privatni sektor; * razumeju ključna pitanja u saradnji sa domaćim davaocima usluga; * razmotre mehanizme saradnje sa stranim davaocima usluga u pogledu pribavljanja dokaza, uključujući ugovore o UPP, zahteve u kriznim situacijama, izdavanje naredbe i dobrovoljnu saradnju; * razmotre mehanizme saradnje sa stranim davaocima usluga u uklanjanju nezakonitog sadržaja; * razumeju dobru praksu u saradnji sa stranim davaocima usluga. | | |
| **Smernice za trenera**  Ova sesija je podeljena na pet delova, uz uvod i zaključak, i daje prikaz ključnih definicija od značaja za ovaj modul. Tu se, zatim, opisuje saradnja sa domaćim davaocima usluga – konkretno, kako se domaći propisi koji odgovaraju članovima 16. do 21. mogu sprovoditi u odnosu na domaće davaoce usluga. U narednom delu sesije razmatra se saradnja sa stranim davaocima usluga u pogledu pribavljanja podataka. Tokom sesije se opisuje i saradnja sa stranim davaocima usluga u smislu uklanjanja sadržaja. Za tim sledi studija slučaja. Trener može, na početku sesije, zatražiti od učesnika da iznesu svoja iskustva sa davaocima usluga. To mu može pomoći da utvrdi na koje će se konkretne aspekte kursa usredsrediti. | | |
| **Sadržaj lekcije** | | |
| **Broj slajda** | **Sadržaj** | |
| 1 - 3  Obavezni slajdovi | Prvi slajdovi daju uvod u sesiju i obuhvataju program, ciljeve i zadatke sesije. | |
| 4 - 10  Važni slajdovi | U ovoj grupi slajdova razmatraju se ključne definicije „davaoca usluga“, „podataka o saobraćaju“ i „podataka o pretplatniku.“ Uključeno je i anketno pitanje. Trener ne mora nužno da se bavi ovim slajdovima ukoliko proceni da se učesnici tih pojmova sećaju sa prethodnih sesija. | |
| 11 - 22  Obavezni slajdovi | Ovi slajdovi pokazuju kako sarađivati sa domaćim davaocima usluga. Objašnjava se da iako se većina procesnih ovlašćenja predviđenih članovima 16-21 može vršiti u odnosu na domaće davaoce usluga, većina tih mera su mere prinude. Izdavanje naredbe manje je prinudno i potpada u delokrug javno-privatne saradnje. Na ovim slajdovima se podseća na delokrug člana 18 Budimpeštanske konvencije. Slajdovi se završavaju anketnim pitanjem. | |
| 23 - 49  Obavezni slajdovi | U ovoj grupi slajdova se razmatra kako sarađivati sa stranim davaocima usluga. Na njima se razrađuju različiti načini traženja podataka od stranih davaoca usluga, između ostalog, putem ugovora o UPP, zahteva za hitno otkrivanje podataka, izdavanjem naredbe, prekograničnog pristupa uz saglasnost i dobrovoljne saradnje. Na ovim slajdovima prikazani su i praktični primeri formulara i portala koji različiti globalni davaoci usluga stavljaju na raspolaganje za različite vrste zahteva za saradnju. Ovaj deo se završava anketnim pitanjem. | |
| 51 - 53  Obavezni slajdovi | Ovde se razmatra saradnja sa stranim davaocima usluga u pogledu uklanjanja sadržaja. Iako je ovo izvan opsega Budimpeštanske konvencije, sve je važnije za nadležne organe da znaju kako da traže saradnju stranih davaoca uslluga kako bi uklonili štetan sadržaj sa svojih platformi. | |
| 54 - 59 | U okviru ovih slajdova prikazana je vežba na studiji slučaja, koja omogućava treneru da utvrdi u kojoj meri učesnici mogu da primene informacije do kojih su došli tokom ovog i prethodnih modula. Trener treba da pročita činjenice i pitanja, a onda im dâ priliku da odgovore. Trener može konsultovati beleške uz slajdove radi dodatnih informacija u smislu vrste odgovora koje očekuje. | |
| 60 - 62  Važni slajdovi | Trener treba da rekapitulira ciljeve sesije sa učesnicima, dajući im priliku da postave bilo koje pitanje u vezi sa materijalima obrađenim u ovom modulu. | |
| **Praktične vežbe**  Uz ovu lekciju nisu predviđene praktične vežbe. Trener će predstaviti kratku studiju slučaja i od učesnika zatražiti da na pitanja odgovaraju usmeno. | | |
| **Procena/Provera znanja**  Za ovu sesiju se ne traži provera znanja ili procena. | | |